**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101,

tālrunis 63122707, fakss 63107243, mobilais tālrunis 26603299, 29288876

[www.tukums.lv](http://www.tukums.lv) e-pasts: dome@tukums.lv

**NOTEIKUMI**

Tukumā

2020. gada 27.maijā **Nr.11**

(prot.Nr.11, 8.§)

**Kārtība, kādā nevalstiskā organizācija var**

**pretendēt uz telpu nomas maksas atlaidi**

**Tukuma novada pašvaldības īpašumā vai**

**valdījumā esošām nedzīvojamām telpām**

**I. Vispārīgie jautājumi**

1. Noteikumi nosaka kārtību, kādā Tukuma novada pašvaldības (turpmāk – pašvaldība) budžetā paredzēto līdzekļu ietvaros Latvijas Republikas Uzņēmumu reģistrā reģistrētas biedrības vai nodibinājumi, kuras juridiski reģistrētas un/vai darbojas pašvaldības administratīvajā teritorijā (turpmāk – NVO), var pretendēt uz pašvaldības īpašumā vai valdījumā esošas telpas nomas maksas atlaidi (turpmāk – noteikumi).

2. Telpas nomas maksas atlaide tiek piešķirta tikai par pašvaldībai vai pašvaldības kapitālsabiedrībai piederošām vai valdījumā esošām nedzīvojamām telpām.

3. NVO var pretendēt uz pašvaldības īpašumā vai valdījumā esošas telpas nomas maksas atlaidi 25%, 50%, 75%, 100% procentu apmērā (turpmāk – atlaide).

4. Pieteikumu telpas nomas maksas atlaidei NVO sagatavo un iesniedz, izvērtējot, vai NVO atbilst šo noteikumu 7. punktā minētajiem kritērijiem.

**II. Mērķis un prioritātes**

5. Pašvaldība piešķir telpu nomas maksas atlaidi tādai NVO, kuras darbība sniedz labumu sabiedrībai vai kādai tās daļai, un kurai ar Tukuma novada Domes (turpmāk – Dome) lēmumu ir iznomāta nedzīvojamā telpa, par ko ar Domi vai ēkas apsaimniekotāju ir noslēgts Nedzīvojamo telpu nomas līgums.

6. Noteikumu mērķis ir ar pašvaldības līdzfinansējumu veicināt NVO aktivitāti, atbalstīt un sekmēt NVO sadarbību ar pašvaldību*,* veicināt NVO iesaisti pilsoniskās iniciatīvās, stiprināt iedzīvotājos vēlmi darboties sabiedrības labā un apliecināt piederību Tukuma novadam.

7. Uz pašvaldības telpu nomas maksas atlaidi var pretendēt NVO, kura:

7.1 veicina jauniešu iniciatīvas un līdzdalību sabiedriskajā dzīvē;

7.2. veicina sabiedrības vai to grupu izglītošanu, informēšanu par veselības un sociālā atbalsta jautājumiem;

7.3. veicina brīvprātīgā darba attīstību;

7.4. sniedz sociālo atbalstu dažādām iedzīvotāju grupām;

7.5. veicina formālās un neformālās izglītības pieejamību dažādām vecuma grupām, tajā skaitā mūžizglītību;

7.6. veicina sabiedrības līdzdalību vides aizsardzībā un labiekārtošanā;

7.7. veicina vēstures un kultūras mantojuma saglabāšanu, vēsturisku notikumu godināšanu;

7.8. sekmē jaunradi, bagātina kultūras piedāvājumu klāstu;

7.9. veicina iedzīvotāju veselīgu un fiziski aktīvu dzīvesveidu, sporta attīstību;

7.10. veicina ar ārpusģimenes aprūpi saistītas aktivitātes;

7.11. veicina labdarību;

7.12. iesaista personas ar invaliditāti sabiedriskās aktivitātēs;

7.13. sekmē iedzīvotāju integrācijas procesus.

**III. Pieteikuma iesniegšana, noformējums un saturs**

8. Pieteikumu par atlaides piešķiršanu (pieteikuma veidlapa 1.pielikumā) kopā ar aizpildītu NVO darbības pārskatu par pēdējiem trim kalendārajiem gadiem (2.pielikums) (turpmāk abi dokumenti kopā – Pieteikums) NVO iesniedz Domei papīra vai elektroniskā formātā. Ja NVO darbības laiks nesasniedz trīs kalendāros gadus, tad NVO darbības pārskatu aizpilda par pilniem kalendāriem gadiem, kuros NVO ir darbojusies. Pieteikumu papīra formātā iesniedz personiski Domes Vienotajā klientu apkalpošanas centrā vai nosūta pa pastu uz adresi Talsu ielā 4, Tukumā, Tukuma novadā, LV-3101. Pieteikumu, parakstītu ar drošu elektronisko parakstu, nosūta uz Domes e-pastu: dome@tukums.lv

9. Pieteikuma iesniedzējs ir atbildīgs par sniegto ziņu patiesumu un saturu.

10. NVO ar Pieteikumu Domē vēršas ne biežāk kā reizi gadā.

**IV. Pieteikuma izskatīšanas un telpu nomas maksas atlaides piešķiršanas kārtība**

11. NVO, izņemot Sporta klubus vai sporta federācijas, ja tiem ir biedrības vai nodibinājuma statuss, Pieteikumus izskata Domes Komisijā darbam ar nevalstiskām organizācijām. Sporta klubu vai sporta federāciju, ja tām ir biedrības vai nodibinājuma statuss, Pieteikumus izskata Domes Sporta komisijā (turpmāk abas komisijas kopā – komisija).

12. Pieteikums komisijā tiek izskatīts viena mēneša laikā no tā saņemšanas dienas Domē. Ja nepieciešams, lēmuma pieņemšanas termiņš var tikt pagarināts atbilstoši Administratīvā procesa likuma prasībām.

13. Pēc izskatīšanas attiecīgajā Domes komisijā Pieteikums un komisijas lēmums tiek virzīts izskatīšanai Domes Finanšu komitejā. Galīgo lēmumu par telpas nomas maksas atlaides piešķiršanu vai pieteikuma noraidīšanu pieņem Dome. Domes lēmums ir apstrīdams Administratīvajā rajona tiesā.

14. Ja nepieciešams, komisija Pieteikuma iesniedzējam var lūgt iesniegt papildus informāciju, norādot termiņu, līdz kuram informācija jāiesniedz.

15. Pieteikumi netiek izskatīti, ja:

15.1. NVO nav izpildījusi iepriekšējās saistības ar Domi, tostarp nav iesniegusi atskaites par iniciatīvām iepriekšējā pārskata periodā, kurām tika piešķirts pašvaldības līdzfinansējums;

15.2. Pieteikums neatbilst šo noteikumu 1.pielikumā noteiktajai formai;

15.3. netiek iesniegts aizpildīts šo noteikumu 2.pielikums;

15.4. komisijas noteiktajā termiņā NVO nav iesniegusi komisijas papildus pieprasīto informāciju vai dokumentus, kas apliecina aizpildītajā šo noteikumu 2.pielikumā norādīto ziņu patiesumu.

16. Dome telpu nomas maksas atlaidi NVO piešķir uz vienu gadu no lēmuma pieņemšanas dienas.

**V. Pieteikumu vērtēšanas kritēriji un atlaides apmēra noteikšana**

17. Komisija NVO Pieteikumu vērtē saskaņā ar šo noteikumu 3.pielikumā noteiktajiem vērtēšanas kritērijiem, aizpildot šo noteikumu 3.pielikumā pievienoto vērtēšanas tabulu par katru NVO Pieteikumu.

18. Atkarībā no vērtējumā iegūto punktu skaita, NVO, kuras darbības laiks pārsniedz trīs kalendāros gadus, tiek piešķirta šāda telpas nomas maksas atlaide:

18.1 no 2020.gada 1.jūlija līdz 2021.gada 30.jūnijam:

 18.1.1. 200 punktu un vairāk - 100 % atlaide,

 18.1.2. no 150 punktiem līdz 199 punktiem - 75% atlaide,

 18.1.3. no 100 punktiem līdz 149 punktiem - 50 % atlaide,

 18.1.4. no 50 punktiem līdz 99 punktiem - 25 % atlaide;

 18.2. no 2021.gada 1.jūlija līdz 2022.gada 30.jūnijam:

 18.2.1. 250 punktu un vairāk - 100% atlaide,

 18.2.2. no 200 punktiem līdz 249 punktiem - 75% atlaide,

 18.2.3. no 150 punktiem līdz 199 punktiem - 50% atlaide,

 18.2.4. no 75 punktiem līdz 149 punktiem - 25% atlaide;

 18.3. sākot ar 2022.gada 1.jūliju:

 18.3.1. 300 punktu un vairāk - 100% atlaide,

 18.3.2. no 225 punktiem līdz 299 punktiem - 75% atlaide,

 18.3.3. no 175 punktiem līdz 224 punktiem - 50% atlaide,

 18.3.4. no 100 punktiem līdz 174 punktiem - 25% atlaide.

 19. Ja divas vai vairākas NVO nomā kopīgu telpu, tad vērtēšanā iegūtie punkti tiek summēti un atlaidi katrai NVO piešķir, ņemot vērā summēto punktu skaitu.

 20. Ja NVO nomā telpu ēkas pagrabstāvā, tad par to telpu, kas atrodas pagrabstāvā, tiek piemērota papildus nomas maksas 50% atlaide.

 21. Ja NVO darbības laiks nesasniedz trīs kalendāros gadus, tad NVO Pieteikuma vērtēšanā iegūto punktu skaitu:

 21.1. reizina ar skaitli "3", ja NVO līdz Pieteikuma iesniegšanas dienai ir darbojusies vienu pilnu kalendāro gadu;

 21.2. reizina ar skaitli "1,5", ja NVO līdz Pieteikuma iesniegšanas dienai ir darbojusies divus pilnus kalendāros gadus.

**VI. Noslēguma jautājumi**

22. Noteikumi, to pielikumi un Pieteikuma veidlapa pieejami tīmekļa vietnē [www.tukums.lv](http://www.tukums.lv)

23. Noteikumi stājas spēkā 2020.gada 1.jūnijā.

Domes priekšsēdētājs N.Rečs

**1.pielikums**

Tukuma novada Domes

27.05.2020. noteikumiem Nr. 11

 “Kārtība, kādā nevalstiskā organizācija var pretendēt uz telpu nomas maksas atlaidi Tukuma novada pašvaldības īpašumā vai valdījumā esošām nedzīvojamām telpām”

Tukuma novada Domei,

Talsu ielā 4, Tukumā, Tukuma novadā, LV-3101

**PIETEIKUMS**

telpas nomas maksas atlaidei

Nevalstiskā organizācija ,

 (nosaukums, reģistrācijas Nr., juridiskā adrese),

lūdz izskatīt iespēju nomas maksas atlaidei šādām telpām \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(adrese, telpas Nr.)

 Nomas līguma Nr. \_\_\_\_\_\_\_\_\_\_\_\_\_\_\_\_\_\_\_\_.

 Nomas līguma noslēgšanas datums \_\_\_\_\_\_\_\_\_\_\_\_\_\_\_\_\_\_\_.

 Nomas līguma termiņš \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 Sabiedriskā labuma organizācijas statuss Nr.\_\_\_\_\_\_\_\_\_\_\_

 (norāda, ja ir piešķirts)

(datums)

 Valdes priekšsēdētāja vai citas parakstīt tiesīgās

 personas paraksts un paraksta atšifrējums

Domes priekšsēdētājs N.Rečs

**2.pielikums**

Tukuma novada Domes

27.05.2020. noteikumiem Nr. 11

 “Kārtība, kādā nevalstiskā organizācija var pretendēt uz telpu nomas maksas atlaidi Tukuma novada pašvaldības īpašumā vai valdījumā esošām nedzīvojamām telpām”

**NVO darbības pārskats**

pretendēšanai uz telpu nomas maksas atlaidi

|  |
| --- |
| **Projektu / iniciatīvu / pasākumu uzskaitījums**(katru projektu uzskaita tikai vienu reizi;NVO ikdienas darbs (sanāksmes, treniņi, darbnīcas, u.tml.) nav uzskaitāmi un atttiecināmi) |
| **Iniciatīvas/****projekta nosaukums** | **Kad notika/bija****plānots** | **Kur notika/bija****plānots** | **Iesaistīto****cilvēku/labuma guvēju skaits** | **Apliecinājums***(projekta/līguma Nr. vai preses kopija, vai interneta saite, vai kontaktpersona u.c.)* |
| **…... gads** |
| **Sadarbība ar Domi** |
| Ar domes līdzfinansējumu tikai biedriem |
| 1. |  |  |  |  |
| 2. |  |  |  |  |
| …… |  |  |  |  |
| Ar domes līdzfinansējumu publisks |
| 1. |  |  |  |  |
| 2. |  |  |  |  |
| ……. |  |  |  |  |
| **Aktivitāte cita finansējuma piesaistē** |
| Atbalstīti projekti biedrības interesēs |
| 1. |  |  |  |  |
| 2. |  |  |  |  |
| ……. |  |  |  |  |
| Neatbalstīti projekti biedrības interesēs |
| 1. |  |  |  |  |
| 2. |  |  |  |  |

|  |
| --- |
| Atbalstīti sabiedrībai pieejami projekti |
| 1. |  |  |  |  |
| 2. |  |  |  |  |
| ……. |  |  |  |  |
| **Bez Domes līdzfinansējuma publiski pasākumi** |
| 1. |  |  |  |  |
| 2. |  |  |  |  |
| … |  |  |  |  |
| **Sabiedriskā labuma statuss** |
| Ir | Numurs un datums |
| Nav |  |
| **Biedrība veic sabiedriskā labuma sociālās funkcijas** |
| 1. |  |  |  |  |
| 2. |  |  |  |  |
| …. |  |  |  |  |
| **Sasniegumi** |
| Starpnovadu līmeņa sasniegumi |
| 1. |  |  |  |  |
| 2. |  |  |  |  |
| …. |  |  |  |  |
| Valsts līmeņa sasniegumi |
| 1. |  |  |  |  |
| 2. |  |  |  |  |
| …. |  |  |  |  |
| Starptautiska līmeņa sasniegumi |
| 1. |  |  |  |  |
| 2. |  |  |  |  |
| …. |  |  |  |  |
| **Biedrība darbojas saskaņā ar pašvaldības rīcības virzieniem** |
| Jā |  |
| Nē |  |

|  |
| --- |
| **Bezatlīdzības sadarbība ar citām NVO vai pašvaldības iestādēm***(Pievienot īsu aktivitātes aprakstu, piem. vadījām pasākumu, bagātinājām ar priekšnesumu (vai citu aktivitāti) citas organizācijas (nosaukt konkrētu) pasākumu)* |
| 1. |  |  |  |  |
| 2. |  |  |  |  |
| …… |  |  |  |  |
| **….. gads** |
| … |

Domes priekšsēdētājs N.Rečs

**NVO vērtējuma tabula**

3.pielikums Tukuma novada Domes

 2020.gada 27.maija noteikumiem Nr.11

“Kārtība, kādā nevalstiskā organizācija var pretendēt uz telpu nomas maksas atlaidi Tukuma novada pašvaldības īpašumā vai valdījumā esošām nedzīvojamām telpām”

 (vērtējamās NVO nosaukums)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  Sadarbība ar Domi. Pēdējos trīs gados realizētas iniciatīvas/projekti | Aktivitāte cita finansējuma piesaistē | Bez Domes līdzfinan-sējuma Publisks | Sabiedriskā labuma statuss | NVO veic sabiedriskā labuma sociālās funkcijas | Sasniegumi | NVO darbojas saskaņā ar pašvaldības rīcības virzieniem | Bezatlīdzības sadarbība ar citām organizācijām | Kopējais punktu skaits, pēc kura piešķir atlaidi |
| ar domes līdzfinan-sējumu tikai NVO biedriem *(1 punkts par katru)* | ar domeslīdzfi-nansē-jumu publisks pasā-kums*(3 punkti par katru)* | atbalstītiprojekti*(1 punkts par katru)* | neatbalstīti projektiNVOinteresēs*(3 punkti par katru)* | atbalstīti, sabiedrībai pieejami projekti*(5 punkti par katru)* | *5 punkti par katru* | *5 punkti* | *5 punkti* | Starpnovadu līmenī *(1 punkts par katru)*Valsts līmeņa *(3 punkti par katru)*Starptautiska līmeņa *(5 punkti par katru)* | *5 punkti* | *1 punkts par katru* |  |

NVO nomā kopīgu telpu ar citu / citām NVO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(norādīt telpas Nr., adresi un NVO, ar kuru/kurām telpa ir kopīga)*

NVO nomā telpas ēkas pagrabstāvā Jā Nē